Stade Pierre-Mauroy

**Stade Pierre-Mauroy** er et multifunksjons&shy;stadion i Villeneuve d'Ascq, nær byen Lille i Frankrike. Det er hjemmebanen til fotballaget Lille OSC, men det arrangeres også andre idrettsgrener der som rugby union og motocross.  Taket kan lukkes og da arrangeres det kamper i basketball, tennis og håndball. Stadionet ble opprinnelig kalt *Grand Stade Lille Métropole*, og ble omdøpt 21. juni 2013 rett etter Pierre Mauroy døde.  Han var tidligere ordfører for Lille (1973-2011) og statsminister i Frankrike (1981-1984).

## Historikk
I 1975 begynte Lille å spille på Stade Grimonprez-Jooris med en kapasitet på . Dette stadion tilfredsstilte ikke UEFAs krav og når laget spilte i en europacup, måtte de spille på Stade Félix Bollaert til rivalen RC Lens. Det ble lagt planer om å bygge et nytt stadion, men det ble store protester siden det skulle ligge nær byens citadell. Planene ble skrinlagt og klubben flyttet til Stadium Lille Métropole som hadde mindre kapasitet () og heller ikke UEFA-standard.  Under Mesterligaen 2005/2006 spilte de sine kamper på Stade de France.

I 2006 hentet byens administrasjon inn anbud fra tre firmaer for et nytt multifunksjons&shy;stadion og firmaet Eiffage fikk jobben i 2008. 10. juli 2009 startet forberedelsene til byggingen og stadionet stod klart sommeren 2012.

## Andre idretter
Halvparten av banen har hydrauliske sylindre og skinner slik at det kan løftes og flyttes over den andre halvparten.  Under den delen som flyttes er det en baner og full tribuneseksjoner som gjør at det kan bli arrangert andre idretter som basketball, tennis eller konserter. Den halvdelen som ikke brukes blir dekket med et forheng. 

## Større idrettsarrangementer
### EM i fotball
Stadionet ble brukt under EM i fotball 2016.  Fire kamper i gruppespillet, én åttendedelsfinale og én kvartfinale ble spilt her.

### EM i basketball
Sluttspillet i Europamesterskapet i basketball for menn ble spilt på Stade Pierre-Mauroy i 2015.

### VM i håndball
Stadionet ble brukt under Håndball-VM 2017 for menn til to åttendedelsfinalekamper og én kvartfinalekamp. Det offisielle tilskuertallet var 28&nbsp;010 i de to kampene som involverte vertsnasjonen Frankrike.

### VM i Rugby Union 2023
Det ble spilt fem gruppespillkamper på stadionet under VM i rugby union for menn 2023. England spilte to kamper her og Frankrike én gang. Skottland stod for den største seieren da de slo Romania 84–0 i sin kamp.

### Olympiske leker 2024
Stadionet ble brukt til sluttspillet for håndball. Kvartfinaler, semi-finaler, bronsefinaler og finaler for både for kvinner og herrer ble spilt her. Mange av kampene for basketball ble også spilt her i tillegg til to andre stadioner.

## Bilder

Mauroy Stadium Eurobasket 2015.JPG|Stade Pierre-Mauroy under EuroBasket 2015
Pierre_Mauroy_Stadium_Tennis.jpg|Finalen i Davis Cup 2017
Lille vs PSG 2019 - Stade Pierre Mauroy.jpg|Lille mot PSG i 2019
Match_Rugby_XV_France_Italie_Stade_Pierre_Mauroy_-_Villeneuve-d'Ascq_(FR59)_-_2024-02-25_-_6.jpg|Frankrike mot Italia i rugby union 2024
Australia vs. Spain, 2024 Summer Olympic men's basketball, 2024-07-27 (102).jpg|Australia mot Spania i basketball under Sommer OL 2024



## Referanser


## Eksterne lenker
* 
*  Om stadionet på hjemmesiden til Lille OSC) 
*  Stadionet på UEFA sin hjemmeside
*  Stadionet på hjemmesiden til Håndball-VM 2017